C 421/34
RO
Jurnalul Oficial al Uniunii Europene
4.11.2022
Prin urmare, multe dintre aceste regiuni pot extinde numărul demonstratorilor, inovarea și măsurile de transfer de tehnologie utilizând resursele politicii de coeziune pentru a contribui la atingerea obiectivelor programului.
Regiunile care au identificat priorități în strategiile legate de o anumită zonă de misiune pot dezvolta sinergii cu misiunea respectivă (19) pentru a sprijini dezvoltarea și/sau implementarea în aval a unor noi abordări pentru dezvoltarea unor căi transformatoare.
De exemplu, misiunile OE pot asigura direcționalitatea; impulsiona dezvoltare regională; promova interdisciplinaritatea și guvernanța pe mai multe niveluri; implica publicul larg și părțile interesate de la nivel local/regional; și face publice investițiile în politica de coeziune și accesul la noi rețele, platforme de învățare în materie de politici și instrumente de finanțare.
Regiunile joacă un rol important în dezvoltarea economiei bazate pe hidrogen, în special prin intermediul văilor de hidrogen (20).
Ele asigură producția, transportul, stocarea și utilizarea hidrogenului la nivel regional sau local și sunt esențiale pentru îndeplinirea obiectivelor planului REPowerEU (21).
Întreprinderea comună pentru un hidrogen curat are o experiență îndelungată în sprijinirea înființării de văi de hidrogen în UE.
Implementarea în continuare a acestui concept de succes în toate statele membre va necesita o punere în comun substanțială a resurselor.
De exemplu, hidrogenul din surse regenerabile va fi esențial pentru înlocuirea gazelor naturale, a cărbunelui și a petrolului în industriile greu de decarbonizat și în sectorul transporturilor.
Planul REPowerEU stabilește ca obiectiv de atins până în 2030 o capacitate de 10 milioane de tone de hidrogen din surse regenerabile produs intern și de 10 milioane de tone provenit din importuri.
Regiunile joacă un rol important în dezvoltarea economiei bazate pe hidrogen în UE, în special prin intermediul văilor de hidrogen.
Acestea asigură producția, transportul, stocarea și utilizarea hidrogenului la nivel regional sau local și sunt esențiale pentru îndeplinirea obiectivelor planului REPowerEU.
Întreprinderea comună pentru un hidrogen curat și predecesorii săi au o experiență îndelungată în sprijinirea înființării de văi de hidrogen în UE.
În prezent, există 23 de văi de hidrogen în UE în zece state membre.
Implementarea în continuare a acestui concept de succes în toate statele membre va necesita o punere în comun substanțială a resurselor.
(19) Misiunile UE reprezintă o noutate a programului pentru cercetare și inovare Orizont Europa pentru perioada 2021-2027.
Misiunile UE reprezintă un efort coordonat al Comisiei de a pune în comun resursele necesare în ceea ce privește programele de finanțare, politicile și reglementările, precum și alte activități.
Un alt scop al misiunilor este de a mobiliza și de a implica activ actorii din sectorul public și privat, precum statele membre, autoritățile regionale și locale, institutele de cercetare, fermierii și administratorii de terenuri, antreprenorii și investitorii din UE, pentru a crea un impact real și de durată.
Misiunile vor colabora cu publicul larg pentru a stimula adoptarea de noi soluții și abordări de către societate.
Există cinci misiuni ale UE (Adaptarea la schimbările climatice; Cancer; Refacerea oceanelor și a apelor noastre până în 2030; 100 de orașe inteligente și neutre din punctul de vedere al impactului asupra climei până în 2030; Un pact al solului pentru Europa).
(20) Parteneriatul de specializare inteligentă privind văile de hidrogen și proiectul-pilot privind hidrogenul [văile de hidrogen – Platforma de specializare inteligentă (europa.eu)].
(21) Planul REPowerEU [COM(2022) 230 final] stabilește ca obiectiv de atins până în 2030 o capacitate de 10 milioane de tone de hidrogen din surse regenerabile produs intern și de 10 milioane de tone provenit din importuri.